ai4bharat/Pralekha huggingface dataset:
రక్షణ మంత్రిత్వ శాఖ
ఇండోనేషియా కరవాంగ్లోని సంగ్గ బువాన శిక్షణ ప్రాంతంలో ఇండోనేషియా ప్రత్యేక సైనిక దళంతో కలిసి 'గరుడ శక్తి' విన్యాసాలు చేపట్టిన భారత సైన్య ప్రత్యేక బృందం
ద్వైపాక్షిక సైనిక మార్పిడి కార్యక్రమాల్లో భాగంగా, భారత సైన్య ప్రత్యేక దళం ప్రస్తుతం ఇండోనేషియాలోని కరవాంగ్లోని సంగ్గ బువాన శిక్షణ కేంద్రంలో ఉంది. ఇండోనేషియా ప్రత్యేక సైనిక దళంతో కలిసి, శిక్షణ విన్యాసాల కార్యక్రమం 'గరుడ శక్తి'లో పాల్గొంటోంది. 'గరుడ శక్తి' పేరిట జరుగుతున్న ఉమ్మడి శిక్షణ విన్యాసాల పరంపరలో ఇది ఎనిమిదవది.
రెండు సైన్యాల ప్రత్యేక బలగాల మధ్య అవగాహన, సహకారాన్ని పెంపొందించే లక్ష్యంతో 2022 నవంబర్ 21న ఈ కార్యక్రమం ప్రారంభమైంది. ప్రత్యేక దళాల నైపుణ్యాలను పెంచడం; ఆయుధాలు, పరికరాలు, ఆవిష్కరణలు, వ్యూహాలు, విధానాలు, వివిధ ఆపరేషన్ల నుంచి నేర్చుకున్న పాఠాల సమాచారాన్ని పంచుకోవడం; అడవుల్లో ప్రత్యేక దళ ఆపరేషన్లు; ఉగ్రవాద శిబిరాలపై దాడులు; ప్రత్యేక దళాల ప్రాథమిక & అధునాతన నైపుణ్యాలను ఏకీకృతం చేసే విన్యాసాలు; రెండు దేశాల జీవనశైలి & సంస్కృతి గురించి అవగాహన పెంచడం ఈ సంయుక్త శిక్షణ విన్యాసాల్లో భాగం. 13 రోజుల పాటు సాగే ఈ ఉమ్మడి శిక్షణ కార్యక్రమంలో గరిష్ట స్థాయి శారీరక దృఢత్వం, వ్యూహాత్మక కసరత్తులు, పద్ధతులపైనా దృష్టి పెడతారు. 48 గంటల సుదీర్ఘ విన్యాసాలతో ఈ కార్యక్రమం ముగుస్తుంది.
ఇరు సైన్యాలు ఒకరినొకరు బాగా అర్ధం చేసుకోవడానికి, ఉగ్రవాద కార్యకలాపాల మీద ఎదురుదాడులు, అంతర్జాతీయ వాతావరణంలో ప్రాంతీయ భద్రత కార్యకలాపాలు & శాంతి పరిరక్షణలో తమ విస్తృత అనుభవాలను పంచుకోవడానికి ఈ ఉమ్మడి విన్యాసాలు రెండు సైన్యాలకు వీలు కల్పిస్తుంది. రెండు దేశాల మధ్య సత్సంబంధాలను, ప్రాంతీయ భద్రతను పెంచడంలో ఈ కార్యక్రమంలో ఒక మైలురాయి.
(Visitor Counter : 124
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
హర్ ఘర్ తిరంగ కార్యక్రమాన్ని నిర్వహించిన భారత ప్రభుత్వం
గుజరాత్లోని జాతీయ ఉప్పు సత్యాగ్రహ స్మారకం వద్ద శ్రీ పర్షోత్తం రూపాలా జాతీయ జెండాను ఎగురవేశారు
ఆజాదీ కా అమృత్ మహోత్సవ్లో భాగంగా దేశవ్యాప్తంగా 400 ప్రముఖ ప్రాంతాల్లో కార్యక్రమాల నిర్వహణ
భారత ప్రభుత్వం 11 ఆగష్టు నుండి 15 ఆగస్ట్ 2022 వరకూ హర్ఘర్ తిరంగ కార్యక్రమాన్ని జరుపుతోంది. ఆజాదికా అమృత్ మహోత్సవ్ ఏడాదిలో భాగంగా గౌరవనీయులైన ప్రధాన మంత్రి నరేంద్ర మోదీ నేతృత్వంలోని భారత ప్రభుత్వం..దేశవ్యాప్తంగా 400 ప్రముఖ ప్రదేశాలలో ఈ కార్యక్రమాన్ని జరుపుతోంది.
భారత ప్రభుత్వ పశుసంవర్ధక మరియు పాడి పరిశ్రమ శాఖ, ఫిషరీస్, పశుసంవర్ధక మరియు పాడి పరిశ్రమ మంత్రిత్వ శాఖలు నేషనల్ డైరీ డెవలప్మెంట్ బోర్డ్ , గుజరాత్ కోఆపరేటివ్ మిల్క్ మార్కెటింగ్ ఫెడరేషన్  మరియు వల్సాద్ డిస్ట్రిక్ట్ కో-ఆపరేటివ్ మిల్క్ ప్రొడ్యూసర్స్ యూనియన్ లిమిటెడ్  2022 ఆగస్టు 12న హర్ ఘర్ తిరంగ కార్యక్రమాన్ని గుజరాత్ నవ్సారిలోని దండి జాతీయ ఉప్పు సత్యాగ్రహ స్మారక చిహ్నం వద్ద కార్యక్రమాన్ని జరుపుకుంది.
కేంద్ర మత్స్య, పశుసంవర్ధక మరియు పాడిపరిశ్రమ శాఖ మంత్రి శ్రీ పర్షోత్తం రూపాలా ముఖ్య అతిథిగా హాజరుకాగా పలువురు ప్రముఖుల ఈ కార్యక్రమంలో పాల్గొన్నారు. గుజరాత్లోని దండిలో గల జాతీయ ఉప్పు సత్యాగ్రహ స్మారక చిహ్నం వద్ద కేంద్ర మంత్రి జాతీయ జెండాను ఎగురవేసి, అమరవీరులు/స్వాతంత్ర్య సమరయోధుల కుటుంబ సభ్యులను సత్కరించారు. హర్ ఘర్ తిరంగా కార్యక్రమంలో చురుగ్గా పాల్గొనేలా కేంద్ర మంత్రి ప్రజలను ప్రేరేపించారు.
ఈ కార్యక్రమం విజయవంతం కావడానికి గుజరాత్ ప్రభుత్వం అన్ని పరిపాలనా మరియు లాజిస్టిక్ సహాయాన్ని ఉత్సాహంగా అందించింది.
(
ప్రధాన మంత్రి కార్యాలయం
కెనడా లో జరిగే ఇన్ వెస్ట్ ఇండియా సమావేశాన్ని ఉద్దేశించి కీలకోపన్యాసం ఇవ్వనున్న ప్రధాన మంత్రి
కెనడా లో ఈ రోజు సాయంత్రం 6.30 గంటలకు జరగనున్న ఇన్ వెస్ట్ ఇండియా కాన్ఫెరెన్సు ను ఉద్దేశించి ప్రధాన మంత్రి శ్రీ నరేంద్ర మోదీ కీలకోపన్యాసమివ్వనున్నారు.
కెనడా కు చెందిన వ్యాపార సముదాయానికి భారతదేశం లో పెట్టుబడి కి గల అవకాశాలను గురించిన అన్ని వివరాలను తెలియజేయాలనే, భారతదేశాన్ని పెట్టుబడి కి ఒక ఆకర్షణీయమైన కేంద్రం గా కళ్ళకు కట్టాలనే ఉద్దేశ్యాలతో ఈ సమావేశాన్ని ఏర్పాటు చేయడమైంది.
బ్యాంకులు, బీమా కంపెనీలు, ఇన్ వె స్ట్మెంట్ ఫండ్ లతో పాటు విమానయానం, ఎలక్ట్రానిక్స్, తయారీ వంటి రంగాలకు చెందిన కంపెనీలు, సలహా సంస్థలు, విశ్వవిద్యాలయాల ప్రతినిధులు ఈ సమావేశం లో పాలుపంచుకొనే అవకాశాలు ఉన్నాయి.
(
ప్రధాన మంత్రి కార్యాలయం
పార్లమెంటు లో వ్యవసాయ సంబంధిత బిల్లులకు ఆమోదముద్ర లభించడం తో రైతులకు శుభాకాంక్షలు తెలిపిన ప్రధాన మంత్రి
వ్యవసాయ సంబంధిత బిల్లులు పార్లమెంటు ఆమోదాన్ని పొందడం పట్ల ప్రధాన మంత్రి శ్రీ నరేంద్ర మోదీ రైతుల కు శుభాకాంక్షలు తెలిపారు; ఇది భారతీయ వ్యవసాయ చరిత్రలో ఒక గొప్ప ఘడియ అని ఆయన అభివర్ణించారు.
‘‘భారతీయ వ్యవసాయ చరిత్రలో ఒక గొప్ప ఘడియ ఇది! కీలక బిల్లులకు పార్లమెంటు లో ఆమోదం లభించిన వేళ లో, కష్టపడి పనిచేసే మన రైతులకు ఇవే శుభాకాంక్షలు. దీనితో వ్యవసాయ రంగం రూపురేఖలు పూర్తి గా మారడమే కాకుండా, కోట్లాది రైతులకు సాధికారత కల్పన ఖాయం.’’
‘‘దశాబ్దాలుగా భారతీయ రైతుకు ఎన్నో కఠిన పరిస్థితులను ఎదుర్కోక తప్పడం లేదు; దళారుల చేత వేధింపులకు గురవుతున్నాడు. పార్లమెంటు ఆమోదించిన బిల్లులు అలాంటి ప్రతికూల పరిస్థితుల నుంచి రైతులను విముక్తం చేస్తాయి. ఈ బిల్లులు రైతుల ఆదాయాన్ని రెట్టింపు చేసే ప్రయత్నాలకు జోరును అందిస్తాయి; అంతే కాదు, వారికి మరింత సమృద్ధిని అందించి తీరుతాయి.’’
ఆధునిక సాంకేతిక పరిజ్ఞానం మన వ్యవసాయ రంగానికి ఎంతయినా అవసరం, అది చెమటోడ్చే మన రైతులకు సహాయం చేసేదిగా ఉండాలి. ప్రస్తుతం, ఈ బిల్లులకు ఆమోదముద్ర పడడంతో, భవిష్యత్తు కాలంలో రూపుదిద్దుకొనే సాంకేతికత మన రైతుల కు ఇక సులభంగానే అందుబాటులోకి వస్తుంది. దీనితో ఉత్పత్తి కి ప్రోత్సాహం లభించి, ఉత్తమ ఫలితాలు సిద్ధిస్తాయి. ఇది స్వాగతించదగ్గ ముందడుగు.’’
నేను ఇంతకు ముందు చెప్పాను, ఇప్పుడు మరో సారి చెప్తున్నాను:
‘‘కనీస మద్దతు ధర  వ్యవస్థ అమల్లో ఉంటుంది. ప్రభుత్వ కొనుగోళ్లు కొనసాగుతాయి. మేము ఇక్కడ ఉన్నది మన రైతులకు సేవ చేయడానికే. వారికి సాయపడేందుకు, వారి భావి తరాలకు మెరుగైన జీవనాన్ని ఇచ్చేందుకు పూచీ పడటానికి మేము చేతనైన ప్రతి ప్రయత్నాన్ని తప్పక చేస్తాం.’’ అని ప్రధాన మంత్రి వరుస ట్వీట్ లలో స్పష్టం చేశారు.
ప్రధాన మంత్రి కార్యాలయం
ఉస్తాద్ బిస్మిల్లాహ్ ఖాన్ యువ పురస్కారగ్రహీతల కు అభినందనలు తెలిపిన ప్రధాన మంత్రి
ఉస్తాద్ బిస్మిల్లాహ్ ఖాన్ యువ పురస్కారాల ను అందుకొన్న ప్రతిభావంతులైన యువజనుల కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
సంగీత నాటక అకేడమి ట్వీట్ కు ప్రధాన మంత్రి ప్రతిస్పందిస్తూ,
‘‘ఉస్తాద్ బిస్మిల్లాహ్ ఖాన్ యువ పురస్కారాల ను అందుకొన్నటువంటి ప్రతిభావంతులైన యువజనుల కు ఇవే అభినందన లు. వారి కి వారి భావి ప్రయాసల కు గాను శుభాకాంక్ష లు. వారు రాబోయే కాలం లో భారతీయ సంస్కృతి ని మరియు భారతీయ సంగీతాన్ని ఇదే విధం గా ప్రజాదరణ పాత్రం గా చేస్తూ ఉందురు గాక’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
ఉద్యోగ భవిష్య నిధిలో ఈ ఏడాది కొత్తగా 67 లక్షల ఖాతాలు: కేంద్ర మంత్రి శ్రీ బండారు దత్తాత్రేయ
-‘తెలంగాణ లో కొత్తగా ప్రారంభించిన ఇపిఎఫ్ ఖాతాలు 3 లక్షలు’
- ‘‘కార్మికులకు కనీస పింఛన్ పెంపు ప్రతిపాదనపై నిపుణుల సంఘం’’
ఉద్యోగ భవిష్య నిధి  లో ఈ ఏడాది జనవరి నుండి ఇప్పటి వరకు నూతనంగా 67 లక్షల ఖాతాలు ప్రారంభించామని కేంద్ర కార్మిక, ఉపాధి కల్పనా శాఖ సహాయ మంత్రి శ్రీ బండారు దత్తాత్రేయ తెలిపారు. ఆదివారం ఇక్కడ జరిగిన విలేకరుల సమావేశంలో ఆయన మాట్లాడుతూ, తెలంగాణ రాష్ట్రంలో ఈ ఏడాది ఇప్పటి వరకు ఉద్యోగ భవిష్య నిధిలో 3 లక్షల కొత్త ఖాతాలను ప్రారంభించినట్లు వెల్లడించారు. ఉద్యోగ భవిష్య నిధిలో 11 లక్షల 50 వేల కోట్ల రూపాయల నిధి ఉందని, 4 కోట్ల 10 లక్షల మంది కార్మికులు సభ్యులుగా ఉన్నారని శ్రీ దత్తాత్రేయ చెప్పారు. ఎక్స్ చేంజ్ ట్రేడెడ్ ఫండ్ లో భవిష్య నిధి నిధులను జమ చేయగా, ఇప్పటి వరకు 13.72 శాతం వడ్డీ వచ్చిందన్నారు. 2015-16లో రూ. 6,577 కోట్లు, 2016-17 లో 14,982, 2017-18 లో ఇప్పటి వరకు 22,858 కోట్ల రూపాయలు ఎక్స్ చేంజ్ ట్రేడెడ్ ఫండ్స్ లో పెట్టుబడి పెట్టినట్లు మంత్రి తెలిపారు. మొత్తం భవిష్య నిధుల్లో 5 నుండి 10 శాతం మాత్రమే ఈ ఫండ్స్ లో పెట్టుబడిగా పెడుతున్నామని ఆయన అన్నారు. భవిష్య నిధుల్లో 15 శాతం ఎక్స్ చేంజ్ ట్రేడెడ్ ఫండ్స్ లో పెట్టుబడిగా పెట్టవచ్చని ఆర్ధిక మంత్రి శ్రీ అరుణ్ జైట్లీ పార్లమెంట్ లో కూడా ప్రకటించారని మంత్రి ఈ సందర్భంగా గుర్తు చేశారు. భవిష్య నిధులను ఎక్స్ చేంజ్ ట్రేడెడ్ ఫండ్స్ లో పెట్టుబడి పెట్టడాన్ని మొదట కార్మిక సంఘాలు తీవ్రంగా వ్యతిరేకించాయని, శనివారం పుణే లో జరిగిన సెంట్రల్ బోర్డ్ ఆఫ్ ట్రస్టీస్ సమావేశంలో అన్ని కార్మిక సంఘాలు ఈ విధంగా పెట్టుబడి పెట్టడాన్ని స్వాగతించాయని శ్రీ బండారు దత్తాత్రేయ తెలిపారు. ప్రపంచంలో మారుతున్న ఆర్ధిక వ్యవస్థలతో పోటీగా, అభివృద్ధి చెందిన దేశాలతో సమానంగా పయనించాలంటే, ఈ విధమైన పెట్టుబడులు పెట్టాల్సిన అవసరం ఉందన్నారు. సమర్ధవంతమైన నిర్వహణ ద్వారా ఇంత రిస్క్ లో కూడా 234.86 కోట్ల రూపాయలు డివిడెండ్ లభించిందని మంత్రి వెల్లడించారు. ట్రేడెడ్ ఫండ్స్ నిర్వహణలో సమర్ధంగా పని చేస్తున్న బ్రెజిల్, కెనడా, అమెరికా, సింగపూర్ లలో పర్యటించి మన భవిష్య నిధులను మరింత సమర్ధవంతంగా ఎలా నిర్వహించవచ్చో అధ్యయనం చేయనున్నట్లు మంత్రి తెలిపారు.
యూనివర్సల్ అకౌంట్ నంబర్స్  లో 50 శాతం నంబర్స్ ను ‘ఆధార్’తో ఇప్పటికే అనుసంధానించినట్లు శ్రీ బండారు దత్తాత్రేయ తెలిపారు. దేశంలో 8 లక్షల సంస్థలు ఉన్నాయని, 10 కోట్ల మందికి యూనివర్సల్ అకౌంట్ నంబర్స్ ను ఇచ్చామన్నారు. రాబోయే రోజులలో సామాజిక భద్రత విషయంలో పెను మార్పులు రాబోతున్నాయని ఆయన వెల్లడించారు. యాజమాన్యాలు, ఉద్యోగులు చెల్లించే ఇపిఎఫ్ వాటాను 12 శాతం నుండి 10 శాతానికి తగ్గించాలన్న ప్రతిపాదనను పలు సంస్థలు ఒప్పుకోలేదని, తాము 12 శాతం వాటాను కొనసాగిస్తామని చెప్పడం హర్షణీయమని కేంద్ర మంత్రి అన్నారు. గత మూడు సంవత్సరాలలో ఎన్ డిఎ ప్రభుత్వం చేపట్టిన కార్యక్రమాల పట్ల విశ్వాసం పెరిగిందని, మార్కెట్ లో అనుకూల వాతావరణం, పెట్టుబడులకు అవకాశం ఉండడం మూలంగా సానుకూలమైన స్పందన వచ్చిందని శ్రీ దత్తాత్రేయ తెలిపారు. కార్మికులకు భవిష్య నిధి అందించే కనీస పింఛన్ ను 1,000 రూపాయల నుండి 3 వేల రూపాయలకు పెంచాలని కార్మిక సంఘాలు ప్రతిపాదించాయని, దీనిపై ఒక నిపుణుల సంఘాన్ని నియమించి ఒక నిర్ణయం తీసుకుంటామని మంత్రి పేర్కొన్నారు. ఈ సమావేశంలో ప్రాంతీయ భవిష్య నిధి కమిషనర్లు శ్రీ శ్రీకృష్ణ, శ్రీ సంజీవ రావు, శ్రీ చంద్రశేఖర్, శ్రీ రవేంద్ర కుమార్ పాల్గొన్నారు.
రక్షణ మంత్రిత్వ శాఖ
'స్మార్ట్' ప్రయోగం విజయవంతం
'సూపర్సోనిక్ మిస్సైల్ అసిస్టెడ్ రిలీజ్ ఆఫ్ టోర్పెడో'  ప్రయోగం విజయవంతమైంది. ఒడిశాలోని వీలర్ ద్వీపం నుంచి ఉదయం 11.45 గం.కు ప్రయోగం జరిగింది. క్షిపణి పరిధి, ఎగిరిన ఎత్తు, ముందు భాగం విడుదల, టోర్పెడో విడుదల, వేగ నియంత్రణ వ్యవస్థ సహా ప్రయోగంలోని అన్ని దశలు అంచనాలకు తగ్గట్లుగా సమర్థంగా పని చేశాయి.
తీరం వెంబడి ఉన్న పర్యవేక్షక కేంద్రాలు , తక్కువ పరిధి ఓడలు, టెలిమెట్రీ కేంద్రాలు ప్రయోగంలోని అన్ని దశలను పర్యవేక్షించాయి.
స్మార్ట్ అనేది క్షిపణి సాయంతో విడుదలయ్యే తేలికపాటి జలాంతర్గామి విధ్వంసక టోర్పెడో వ్యవస్థ. టోర్పెడో పరిధికి మించివున్న జలాంతర్గామి విధ్వంసక యుద్ధ కార్యకలాపాల్లో వినియోగిస్తారు. జలాంతర్గామి విధ్వంసక యుద్ధ కార్యకలాపాల్లో మన దేశ సత్తాను ఈ ప్రయోగం చాటింది.
డీఆర్డీఎల్, ఆర్సీఐ హైదరాబాద్, ఏడీఆర్డీఈ ఆగ్రా, ఎన్ఎస్టీఎల్ విశాఖపట్నం కలసి, స్మార్ట్కు అవసరమైన సాంకేతికతలను అభివృద్ధి చేశాయి.
ప్రయోగాన్ని విజయవంతం చేసిన డీఆర్డీవో శాస్త్రవేత్తలను రక్షణ మంత్రి శ్రీ రాజ్నాథ్ సింగ్ అభినందించారు.
జలాంతర్గామి విధ్వంసక యుద్ధ కార్యకలాపాల తీరును మార్చే సాంకేతికతగా స్మార్ట్ను డీఆర్డీవో ఛైర్మన్ డా.జి. సతీష్ రెడ్డి అభివర్ణించారు.
ఆర్థిక మంత్రిత్వ శాఖ
'సుస్థిరమైన ఆర్ధిక సహకారం'పై యూఎన్డీపీతో డీఈఏ సంప్రదింపులు
'సుస్థిరమైన ఆర్ధిక సహకారం' అనే అంశంపై ఐక్యరాజ్యసమితి అభివృద్ధి కార్యక్రమం  వారి సహకారంతో భారత ప్రభుత్వపు ఆర్థిక వ్యవహారాల మంత్రిత్వ శాఖ  ఆగస్టు 26, 2020న సంప్రదింపుల కార్యక్రమాన్ని ప్రారంభించింది. వర్చువల్ ప్లాట్ఫామ్పై ఆగస్టు 26, 27, 28 తేదీలలో ఈ సంప్రదింపుల కార్యక్రమం జరిగింది. ఇందులో 'సస్టైనబుల్ ఫైనాన్స్' యొక్క కొన్ని ముఖ్య అంశాలను చర్చకు తీసుకున్నారు. భారతదేశంలో 'సస్టైనబుల్ ఫైనాన్స్ ఆర్కిటెక్చర్' యొక్క విస్తృత పరిధి చుట్టూ కేంద్రీకృతమై అనేక నేపథ్యలపై చర్చలు జరిగాయి. ఇంపాక్ట్ ఇన్వెస్టింగ్, బ్లెండెడ్ ఫైనాన్స్ సాధనల పాత్ర, సుస్థిర అభివృద్ధికి గ్రీన్ ఫైనాన్స్ సాధనాలు, పర్యావరణపరంగా స్థిరమైన కార్యకలాపాల వర్గీకరణ అవసరం, కార్పొరేట్ల సుస్థిరతకు సంబంధించిన అంశాల బహిర్గతం మరియు కొత్త మరియు వినూత్న ఫైనాన్సింగ్ను అమలు చేయడానికి అడ్డంకులు వంటి కీలకమైన అంశాలపై ఈ కార్యక్రమంలో సంప్రదింపులు, చర్చలు జరిగాయి. ఆర్ధిక రంగంపై వాతావరణ మార్పు మరియు ఇతర పర్యావరణ మరియు సామాజిక సమస్యల వల్ల కలిగే రిస్క్లపై కూడా ఈ సమావేశంలో చర్చలు జరిగాయి. భారత ప్రభుత్వంలోని వివిధ మంత్రిత్వ శాఖలు మరియు విభాగాలకు ప్రాతినిధ్యం వహిస్తున్న 220 మంది ప్రతినిధులు, భారత ఆర్థిక రంగ నియంత్రణదారులు, బహుపాక్షిక అభివృద్ధి బ్యాంకులు, ద్వైపాక్షిక భాగస్వామి ఏజెన్సీలు, యూఎన్ సంస్థలు, ఆర్థిక సంస్థలు, ప్రభావం మరియు వాణిజ్య పెట్టుబడిదారులు, కార్పొరేట్లు, పరిశ్రమ సంఘాలు, సివిల్ సొసైటీ సంస్థలు మరియు విద్యా సంస్థలు ఈ సంప్రదింపుల కార్యక్రమంలో పాల్గొన్నాయి. భారతదేశం కోసం సస్టైనబుల్ ఫైనాన్స్ ఫ్రేమ్వర్క్ / రోడ్ మ్యాప్ను అభివృద్ధి చేయడంలో తగు విధంగా సహాయ పడేలా విలువైన అంతర్దృష్టులు మరియు స్పష్టమైన సిఫార్సులను ఈ వినూత్న కార్యక్రమం అందించింది.
విద్యుత్తు మంత్రిత్వ శాఖ
తొలి త్రైమాసికంలో అత్యధిక స్వతంత్ర 'పన్ను తర్వాతి లాభాన్ని' నమోదు చేసిన ఎన్హెచ్పీసీ
భారతదేశంలో ప్రధాన జల విద్యుత్ సంస్థ అయిన ఎన్హెచ్పీసీ లిమిటెడ్, 2023-24 ఆర్థిక సంవత్సరం తొలి త్రైమాసికంలో అత్యధిక స్వతంత్ర 'పన్ను తర్వాతి లాభం'  రూ.1,053 కోట్లను ఆర్జించింది. అంతకుముందు సంవత్సరం ఇదే త్రైమాసికంలో రూ.1050 కోట్ల లాభం నమోదు చేసింది. క్యూ1 ఎఫ్వై24 ఫలితాలను ఈ నెల 11న జరిగిన సమావేశంలో ఎన్హెచ్పీసీ బోర్డు ఆమోదించింది.
ఎన్హెచ్పీసీ పునరుత్పాదక విద్యుత్  స్థాపిత సామర్థ్యం 7097.2 మెగావాట్లు. సంస్థకు చెందిన 25 విద్యుత్ కేంద్రాల ద్వారా ఈ ఉత్పత్తి సామర్థ్యం ఉంది. అనుబంధ సంస్థల స్థాపిత ఉత్పత్తి సామర్థ్యం 1520 మెగావాట్లు కూడా ఇందులో కలిసి ఉంది.
రక్షణ మంత్రిత్వ శాఖ
'హైపర్సోనిక్ టెక్నాలజీ డెమన్స్ట్రేటర్ వెహికల్' విమాన పరీక్షను విజయవంతంగా నిర్వహించిన డీఆర్డీవో
ఒడిశా తీరం వీలర్ ద్వీపంలోని డాక్టర్ ఏపీజే అబ్దుల్ కలాం లాంచ్ కాంప్లెక్స్ నుండి 'డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్'  ఈ రోజు ఉదయం 11.30 గంటలకు
'హైపర్సోనిక్ టెక్నాలజీ డెమన్స్ట్రేటర్ వెహికల్' విమాన పరీక్షతో హైపర్సోనిక్ ఎయిర్-బ్రీతింగ్ స్క్రామ్జెట్ టెక్నాలజీని విజయవంతంగా ప్రదర్శించింది. హైపర్సోనిక్ క్రూయిజ్ వాహనం నిరూపితమైన ఘన రాకెట్ మోటారును ఉపయోగించి ప్రయోగించారు. దాదాపు 30 కిలో మీటర్ల  ఎత్తుకు తీసుకువెళ్ళింది. ఇక్కడ ఏరోడైనమిక్ హీట్ షీల్డ్స్ హైపర్సోనిక్ మాక్ నంబర్ వద్ద వేరు చేయబడ్డాయి. ప్రయోగ వాహనం నుండి వేరు చేయబడిన క్రూయిజ్ వాహనం ప్రణాళిక ప్రకారం గాలి తీసుకోవడం ప్రారంభించబడింది. హైపర్సోనిక్ విధానంలో దహనం కొనసాగింది మరియు క్రూయిజ్ వాహనం దాని నిర్ధేశించిన విమాన మార్గంలో ధ్వని వేగం కంటే ఆరు రెట్లు వేగంతో దూసుకుపోయింది. అంటే సెకనుకు 02 కి.మీ. వేగంతో దాదాపు 20 సెకన్ల కంటే ఎక్కవగా సమయం ప్రయాణించింది. ఇంధన ఇంజెక్షన్ మరియు స్క్రామ్జెట్ యొక్క ఆటో జ్వలన వంటి క్లిష్టమైన సంఘటనలు సాంకేతిక పరిపక్వతను ప్రదర్శించాయి. స్క్రామ్జెట్ ఇంజిన్ టెక్స్ట్ బుక్ పద్ధతిలో ప్రదర్శించబడింది. స్క్రామ్జెట్ ఇంజిన్తో సహా క్రూయిజ్ వాహనానికి చెందిన వివిధ పారామితులను బహుళ ట్రాకింగ్ రాడార్లు, ఎలక్ట్రో-ఆప్టికల్ సిస్టమ్స్ మరియు టెలిమెట్రీ స్టేషన్లు నుంచి పర్యవేక్షించారు. స్క్రామ్జెట్ ఇంజిన్ అధిక డైనమిక్ పీడనం వద్ద మరియు చాలా అధిక ఉష్ణోగ్రత వద్ద పనిచేసింది. హైపర్సోనిక్ వాహనం క్రూయిజ్ దశలో పనితీరును పర్యవేక్షించడానికి బంగాళాఖాతంలో ఒక ఓడను నియమించారు. అన్ని పనితీరు పారామితులు మిషన్ యొక్క అద్భుతమైన విజయాన్ని సూచించాయి. ఈ విజయవంతమైన ప్రదర్శనతో హైపర్సోనిక్ మాన్యువర్ల కోసం ఏరోడైనమిక్ కాన్ఫిగరేషన్, జ్వలన కోసం స్క్రామ్జెట్ ప్రొపల్షన్ వాడకం, హైపర్సోనిక్ ప్రవాహం వద్ద నిరంతర దహనం, అధిక ఉష్ణోగ్రత పదార్థాల థర్మో -స్ట్రక్చరల్ క్యారెక్టరైజేషన్తో పాటు హైపర్సోనిక్ వేగాల్లో విభజన విధానం మొదలైన వంటి పలు రకాల క్లిష్టమైన సాంకేతికతలు నిరూపించబడ్డాయి. ప్రధానమంత్రి నరేంద్ర మోడీ 'ఆత్మనిర్భర్ భారత్' దృష్టిని సాకారం చేసేలా ఈ మైలురాయి సాధించినందుకు రక్షణ మంత్రి శ్రీ రాజనాథ్ సింగ్ డీఆర్డీఓను అభినందించారు. ఈ ప్రాజెక్టుకు సంబంధించిన శాస్త్రవేత్తలతో మాట్లాడిన ఆయన ఈ అరుదైన ఘనత సాధించినందుకు వారిని అభినందించారు. భారతదేశం వారిని చూసి గర్వపడుతుందని అన్నారు. రక్షణ శాఖ ఆర్ అండ్ డీ కార్యదర్శి, డీఆర్డీఓ చైర్మన్ డాక్టర్ జి సతీష్ రెడ్డి హెచ్ఎస్టీడీవీ మిషన్కు సంబంధించిన శాస్త్రవేత్తలు, పరిశోధకులు మరియు ఇతర సిబ్బందిని అభినందించారు. ఈ విజయవంతమైన ప్రదర్శన దేశం హైపర్సోనిక్ పాలనలో అధునాతనమైన హైపర్సోనిక్ వాహనాలకు మార్గం సుగమం చేస్తుంది.
ప్రధాన మంత్రి కార్యాలయం
భారత-జపాన్ ప్రధానమంత్రుల మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోదీ ఇవాళ జపాన్ ప్రధాని గౌరవనీయ షింజో అబేతో టెలిఫోన్ ద్వారా సంభాషించారు. కోవిడ్-19 ప్రపంచ మహమ్మారి విసిరిన ఆరోగ్య, ఆర్థిక సవాళ్లపై దేశాధినేతలిద్దరూ తమ అభిప్రాయాలను వెల్లడించారు. ఈ సంక్షోభ నివారణకు తమతమ దేశాల్లో చేపట్టిన చర్యలపై వారు చర్చించారు. ఈ పరీక్షా సమయంలో తమతమ దేశాల్లోని భారత, జపాన్ పౌరుల సంక్షేమంలో చూపిన శ్రద్ధకు పరస్పరం కృతజ్ఞతలు తెలియజేసుకున్నారు. ఈ సమన్వయ కృషిని కొనసాగించేందుకు వారిద్దరూ అంగీకరించారు. ప్రపంచ మహమ్మారి నిర్మూలన దిశగా అంతర్జాతీయ సహకారంలో భారత్-జపాన్ భాగస్వామ్యానికిగల కీలక పాత్రపై వారు ఏకాభిప్రాయం వ్యక్తం చేశారు.
ప్రధాన మంత్రి కార్యాలయం
యుఎస్ అధ్యక్షుడు భారతదేశాన్ని సందర్శించనుండటం పట్ల ఆనందాన్ని వ్యక్తం చేసిన ప్రధాన మంత్రి
యుఎస్ అధ్యక్షుడు 2020వ సంవత్సరం ఫిబ్రవరి 24వ మరియు 25వ తేదీల లో భారతదేశాన్ని సందర్శించనున్న సందర్భం లో ప్రధాన మంత్రి శ్రీ నరేంద్ర మోదీ తన ప్రసన్నత ను వ్యక్తం చేశారు. ఈ సందర్శన చాలా ప్రత్యేకమైంది గా ఉంటుందని మరియు ఇరు దేశాల యొక్క మైత్రీపూర్వక సంబంధాల ను పటిష్ట పరచడం లో ఎంతగానో ఉపకరిస్తుందని ఆయన అన్నారు.
ప్రధాన మంత్రి తన మనోభావాల ను ట్విటర్ లో ఈ దిగువ న పేర్కొన్న విధం గా పొందుపరచారు:
Narendra Modi
✔@narendramodi
Extremely delighted that @POTUS @realDonaldTrump and @FLOTUS will visit India on 24th and 25th February. India will accord a memorable welcome to our esteemed guests.
This visit is a very special one and it will go a long way in further cementing India-USA friendship.
10.5K
11:57 AM - Feb 12, 2020
Twitter Ads info and privacy
2,602 people are talking about this
Narendra Modi
✔@narendramodi
India and USA share a common commitment to democracy and pluralism. Our nations are cooperating extensively on a wide range of issues. Robust friendship between our nations augurs well not only for our citizens but also for the entire world.
7,484
11:58 AM - Feb 12, 2020
Twitter Ads info and privacy
1,722 people are talking about this(Visitor Counter : 126
ఆరోగ్య, కుటుంబ సంక్షేమ మంత్రిత్వ శాఖ
ఆగ్రాలోని ఐసీఎంఆర్- ఎన్జేఐఎల్ & ఓఎండీలో కొత్త పరిశోధన భవనం ‘దేశికన్ భవన్’ను ప్రారంభించిన డాక్టర్ హర్ష్ వర్ధన్
ఆగ్రాలోని ఐసీఎంఆర్- ఎన్జేఐఎల్ & ఓఎండీ ప్రాంగణంలో కోవిడ్-19 రోగనిర్ధారక సదుపాయంతో కూడిన కొత్త పరిశోధన భవనం.. ‘దేశికన్ భవన్’ను గౌరవనీయ కేంద్ర ఆరోగ్య, కుటుంబ సంక్షేమశాఖ మంత్రి డాక్టర్ హర్ష్వర్ధన్ ప్రారంభించారు.
ఐసీఎంఆర్ డైరెక్టర్ జనరల్, కేంద్ర ఆరోగ్య పరిశోధన శాఖల కార్యదర్శి ప్రొఫెసర్ బలరామ్ భార్గవల సమక్షంలో మంత్రి ఈ భవనాన్ని ప్రారంభించారు. జంతువుల ప్రయోగం, కోవిడ్-19 నిర్ధారణ, వివిధ మైకోహాక్టెరియుల మొత్తం జన్యు శ్రేణి: జాతులు, టీబీలకు వ్యతిరేకంగా ఔషధాల అభివృద్ధికి ఔషధ మొక్కల నుండి ఫైటోకెమికల్ వెలికితీత వంటి పరిశోధన సౌకర్యాల కోసం ఈ భవనం అంకితం చేయబడింది. ఈ భవనంలో ఏర్పాటు చేసిన కోవిడ్-19 డయాగ్నొస్టిక్ లాబొరేటరీ సామర్థ్యం.. రోజుకు 1200 నమూనాలను పరీక్షించడం. ఈ కోవిడ్ డయాగ్నొస్టిక్ ల్యాబ్లో బయో సేఫ్టీ లెవల్ -II  క్యాబినెట్లు, ఆటోమేటెడ్ ఆర్ఎన్ఏ ఎక్స్ట్రాక్టర్లు, రియల్ టైమ్ పీసీఆర్లతో కూడిన మెషీన్లతో లోడ్ చేయబడతాయి. దీనితో రోగనిర్ధారణ ఫలితాలు ఒక రోజులో వెల్లడించేందుకు వీలుపుడుతుంది. కోవిడ్-19 మహమ్మారి సమయంలో చేసిన కృషికి గాను డీజీ, ఐసీఎంఆర్ ను గౌరవ మంత్రి ప్రధానంగా ప్రశంసించారు. భవిష్యత్తులో వెలుగులోకి వచ్చే వివిధ అంటు వ్యాధులను నివారించడానికి, నిర్వహణలో ఇది ఎంతగానో సహాయపడుతుందని అన్నారు. 2025 నాటికి దేశంలో టీబీని అంతం చేయాలనే మన ప్రియతమ ప్రధాన మంత్రి స్వప్నాన్ని సాకారం చేసే దిశగా ఐసీఎంఆర్ సంస్థ చేస్తున్న క్షయవ్యాధి నిర్ధారణ, చికిత్స చర్యలను మంత్రి ఈ సందర్భంగా ప్రశంసించారు. మైక్రోబాక్టీరియల్ పరిశోధన రంగంలో ఐసీఎంఆర్ ఎన్జీఐఎల్ & ఓఎమ్డిలో జరుపుతున్న కృషిని డైరెక్టర్ జనరల్ ప్రొఫెసర్ బలరామ్ భార్గవ ప్రశంసించారు. కోవిడ్-19 తీవ్రతను గుర్తించడం, నిర్వహించడంలో ఐసీఎంఆర్ ఇన్స్టిట్యూట్ విశేషంగా కృషి చేసిందని డీజీ, ఐసీఎంఆర్ ను వ్యాఖ్యానించారు.
ఇది మహమ్మారి సత్వర నిర్వహణకు దోహదపడిందని తెలిపారు. తీవ్ర ప్రయత్నంతో ఐసీఎంఆర్ కోవిడ్-19 నిమిత్తం టీకాను 81 శాతం సమర్థతతో అందుబాటులోకి తెచ్చిందని అన్నారు. ఐసీఎంఆర్ ఇన్స్టిట్యూట్ డైరెక్టర్ డాక్టర్ శ్రీపాద్ ఎ పాటిల్ మాట్లాడుతూ ఇన్స్టిట్యూట్లో కుష్టు వ్యాధి, టీబీకి సంబంధించిన రోగి సంరక్షణ కార్యకలాపాల గురించి వివరించారు. ఐసీఎంఆర్- ఎన్జేఐఎల్ & ఓఎండీ వద్ద కొత్త భవనంలోని పరిశోధన సౌకర్యాల గురించి వివరించారు. కొత్త భవనము ప్రారంభోత్సవ కార్యక్రమంలో ఇన్స్టిట్యూట్ మొదటి డైరెక్టర్ డాక్టర్ కె.వి. దేశికన్ పాల్గొన్నారు. ఈ కార్యక్రమంలో గోరఖ్పూర్లోని ఐసీఎంఆర్- రీజినల్ మెడికల్ రీసెర్చ్ సెంటర్ డైరెక్టర్ డాక్టర్ రజినీ కాంత్, బీఎంహెచ్ఆర్సీ డైరెక్టర్ డాక్టర్ ప్రభా దేశికన్ కూడా పాల్గొన్నారు. ఈ కార్యక్రమంలో, స్థానిక యంత్రాంగం, ఎంపీ, రాష్ట్ర మంత్రులు, ఆగ్రా విశ్వవిద్యాలయానికి చెందిన ఉపకులపతి, ఎస్ ఎన్ మెడికల్ కళాశాలతో పాటుగా ఇతర సంస్థల ప్రిన్సిపాల్స్ కూడా హాజరు అయ్యారు.
ఇన్స్టిట్యూట్ గురించి:
ఐసీఎంఆర్- నేషనల్ జల్మా ఇన్స్టిట్యూట్ ఫర్ లెప్రసీ అండ్ అదర్ మైకోబాక్టీరియల్ డిసీజెస్, ఆగ్రా సంస్థను జపాన్ లెప్రసీ మిషన్ ఫర్ ఆసియా  1967లో స్థాపించింది. అనంతరం దీనిని 1976 లో ఇండియన్ కౌన్సిల్ ఆఫ్ మెడికల్ రీసెర్చ్కు అప్పగించారు. ఐసీఎంఆర్-ఎన్జేఐఎల్ అండ్ ఓఎండీ
ఈ కిందన సూచించిన వివిధ వైద్య అంశాలలో కుష్టు వ్యాధి, టీబీ, ఇతర మైయో బాక్టీరియల్ వ్యాధులకు సంబంధించి ప్రాథమిక, అనువర్తిత పరిశోధనల్ని నిర్వహిస్తుంది:  ప్రారంభ రోగ నిర్ధారణ మరియు చికిత్స, ట్రాన్స్మిషన్ డైనమిక్స్  కుష్టు వ్యాధి  క్షేత్ర అధ్యయనాలు  కార్యాచరణ పరిశోధన  మైకోబాక్టీరియల్ వ్యాధులపై ప్రయోగశాల పరిశోధన, కుష్టు వ్యాధికి ఎంఐపీ వ్యాక్సిన్.
రైల్వే మంత్రిత్వ శాఖ
యూజర్ డిపో మాడ్యూల్ను ప్రారంభించిన భారతీయ రైల్వే
పనులన్నీ మాన్యువల్ నుంచి వాస్తవ సమయంలో జరిగేలా డిజిటలీకణ; సంబంధిత వర్గాల మధ్య ఆన్లైన్లో సమాచార మార్పిడికి వీలు
యూజర్ డిపోలు సహా పంపిణీ గొలుసు సంపూర్ణ డిజిటలీకరణకు మార్గం
పశ్చిమ రైల్వేలోని అన్ని యూజర్ డిపోల్లో, 'యూజర్ డిపో మాడ్యూల్'  ప్రారంభమైంది. దీనిని 'సెంటర్ ఫర్ రైల్వే ఇన్ఫర్మేషన్ సిస్టం'  అభివృద్ధి చేసింది.
అన్ని రైల్వే జోన్లలో త్వరలోనే ఈ విధానాన్ని అమలు చేస్తారు. స్టోర్స్ డిపోల వరకు రైల్వే పంపిణీ గొలుసును డిజిటలీకరించినా, క్షేత్రస్థాయిలో మాత్రం పనులు మాన్యువల్గానే జరుగుతున్నాయి. కొత్త పద్ధతి, కార్యకలాపాలన్నింటినీ మాన్యువల్ నుంచి వాస్తవ సమయంలో జరిగేలా డిజిటలీకరించి గొప్ప మార్పును తెస్తుంది. సంబంధిత వర్గాల మధ్య ఆన్లైన్ ద్వారా సమాచార మార్పిడికి వీలు కల్పిస్తుంది. యూజర్ డిపోలు సహా, పంపిణీ గొలుసు పూర్తి డిజిటలీకరణకు మార్గం సుగమం అవుతుంది.
ఆస్తుల మెరుగైన నిర్వహణతోపాటు, ఆర్థిక ప్రయోజనం, సమర్థత, పారదర్శకతను కొత్త విధానం తెస్తుంది. వినియోగదారులకు మెరుగైన సేవలు, సంతృప్తిని అందిస్తుంది.
ప్రధాన మంత్రి కార్యాలయం
ఆయుష్ వైద్యులతో ప్రధానమంత్రి సమావేశం
దేశాన్ని ఆరోగ్యవంతంగా ఉంచడంలో ఆయుష్ కు ఘనమైన సంప్రదాయం ఉంది; కోవిడ్-19 వ్యాప్తిని అరికట్టడంలో ముఖ్యమైన పాత్ర ఉంది : ప్రధానమంత్రి
ఈ వ్యాధికి ఆయుష్ ద్వారా నివారణ ఉందన్నవాదనలోని వాస్తవాన్ని తనిఖీ చేయవలసిన అవసరం ఉంది : ప్రధానమంత్రి
ప్రజల్లో స్థిరమైన అవగాహన కల్పించడం కోసం, టెలి మెడిసిన్ విధానాన్ని వినియోగించుకోవాలి : ప్రధానమంత్రి
ఇంటిలో యోగా  ను ప్రోత్సహించడానికి ఆయుష్ మంత్రిత్వశాఖ చేస్తున్న కృషిని ప్రధానమంత్రి ప్రశంసించారు.
ప్రధానమంత్రి శ్రీ నరేంద్రమోదీ ఈ రోజు ఆయుష్ రంగ వైద్యులతో వీడియో కాన్ఫరెన్స్ ద్వారా మాట్లాడారు.
ఆయుష్ రంగానికి, దేశాన్ని ఆరోగ్యవంతంగా ఉంచే ఘనమైన సంప్రదాయం ఉందనీ, అదేవిధంగా, కోవిడ్-19 పరిష్కరించడానికి ప్రస్తుతం కొనసాగుతున్న కృషిలో ఆయుష్ ప్రాముఖ్యత అనేక రేట్లు పెరిగిందనీ, ప్రధానమంత్రి పేర్కొన్నారు. దేశవ్యాప్తంగా ఆయుష్ నెట్ వర్క్ విస్తృతంగా పెరిగిందనీ, అందువల్ల, ప్రపంచ ఆరోగ్య సంస్థ మార్గదర్శకాలకు అనుగుణంగా ఈ నెట్ వర్క్ ను ఉపయోగించుకోవడం వారికి ఎంతైనా అవసరమనీ, ప్రధానమంత్రి చెప్పారు. ఆయుష్ కు చెందిన మంచి విధానాల గురించి అందరికీ తెలియజేసి, వైరస్ వ్యాప్తిని అరికట్టే కృషిలో వాటిని అమలుచేయాలి. ఇటువంటి కష్ట కాలంలో మనసుపై ఒత్తిడిని తగ్గించి, శరీరాన్ని బలోపేతం చేయడానికి ఇళ్లల్లో యోగా ను ప్రోత్సహించడంలో ఆయుష్ కొనసాగిస్తున్న కృషిని కూడా ప్రధానమంత్రి ప్రశంసించారు.
ఈ వ్యాధికి ఆయుష్ ద్వారా నివారణ ఉందన్నవాదనలోని వాస్తవాన్ని తనిఖీ చేయవలసిన అవసరం ఉందని ప్రధానమంత్రి నొక్కి చెప్పారు. ఆయుష్ శాస్త్రవేత్తలు, ఐ.సి.ఎం.ఆర్., సి.ఎస్.ఐ.ఆర్. తో పాటు ఇతర పరిశోధనా సంస్థలు ప్రమాణ పూర్వక పరిశోధన కోసం కలిసి కృషి చేయాలని ప్రధానమంత్రి కోరారు. ఈ సవాలు ను ఎదుర్కోడానికి దేశం లోని మొత్తం ఆరోగ్య పరిరక్షణ సిబ్బంది సిద్ధంగా ఉండాలని ఆయన అన్నారు. అవసరమైతే, ఆయుష్ తో సంబంధం ఉన్న ప్రైవేట్ వైద్యుల సహాయాన్ని కూడా ప్రభుత్వం తీసుకోవచ్చు.
ప్రస్తుత సమయంలో ఎక్కువగా డిమాండ్ ఉన్న శానిటైజర్ వంటి అత్యవసర వస్తువులను తయారుచేయడానికి, ఆయుష్ ఔషధాల ఉత్పత్తిదారులు తమ వనరులను వినియోగించాలని ప్రధానమంత్రి సూచించారు. ఈ మహమ్మారిపై పోరాటానికి వీలుగా ప్రజల్లో స్థిరమైన అవగాహన కల్పించడం కోసం, టెలి మెడిసిన్ విధానాన్ని వినియోగించుకోవాలని ప్రధానమంత్రి ఆయుష్ వైద్యులను ప్రోత్సహించారు. వైరస్ వ్యాప్తినిరోధానికి సామాజిక దూరం పాటించడం యొక్క ప్రాముఖ్యతను కూడా ఆయన ఈ సందర్భంగా నొక్కి చెప్పారు.
కోవిడ్-19 కు వ్యతిరేకంగా దేశం జరుపుతున్న పోరుకు నాయకత్వం వహిస్తున్నందుకు ఆయుష్ వైద్యులు ప్రధానమంత్రిని అభినందించారు. రోగ నిరోధక శక్తి ని పెంపొందించడంలో ఈ సాంప్రదాయ వైద్య విధానాల ప్రభావం గురించి వారు వివరించారు. రోగ లక్షణాలకు అనుగుణంగా చికిత్సా విధానంపై పరిశోధన కోసం చేస్తున్న కృషిని కూడా వారు ప్రధానమంత్రికి తెలియజేశారు. ఇటువంటి సంక్షోభ సమయంలో దేశానికి సేవచేయాలన్న కోరికను వారు వ్యక్తం చేశారు.
భారత దేశ సంప్రదాయ మందులు, వైద్య విధానాల గురించి ప్రపంచ వ్యాప్తంగా అవగాహన కల్పించడం ముఖ్యమని ప్రధానమంత్రి చెప్పారు. ప్రజలకు సేవ చేసేందుకు నిరంతరం కష్టపడుతున్న ఆయుష్ వైద్యులకు ఆయన కృతజ్ఞతలు తెలిపారు. కోవిడ్-19 కు వ్యతిరేకంగా భారతదేశం జరుపుతున్న పోరులో వారు కూడా ముఖ్యమైన పాత్ర పోషించాలని కోరారు.
ఈ సమావేశంలో ఆయుష్ శాఖ కేంద్ర మంత్రి తో పాటు ఆశాఖ కాబినెట్ కార్యదర్శి, కార్యదర్శి కూడా పాల్గొన్నారు.
ప్రధాన మంత్రి కార్యాలయం
ఈస్టర్ పర్వదినం నేపథ్యంలో క్రైస్తవ సమాజ మతపెద్దలతో ప్రధాని సమావేశం
ఢిల్లీలోని సేక్రెడ్ హార్ట్ కెథడ్రల్ సందర్శన దృశ్యాలను ప్రజలతో పంచుకున్న ప్రధానమంత్రి
ఈస్టర్ పర్వదినం సందర్భంగా ప్రధానమంత్రి శ్రీ నరేంద్ర మోదీ క్రైస్తవ సమాజ మతపెద్దలతో సమావేశమయ్యారు. ఈ నేపథ్యంలో ఢిల్లీలోని సేక్రెడ్ కెథడ్రల్ను తాను సందర్శించిన దృశ్యాలను ఆయన ప్రజలతో పంచుకున్నారు.
దీనిపై ఒక ట్వీట్ ద్వారా ఇచ్చిన సందేశంలో:
“ఈస్టర్ పర్వదినం నేపథ్యంలో ఇవాళ ఢిల్లీలోని సేక్రేడ్ హార్ట్ కెథడ్రల్ను సందర్శించే అవకాశం నాకు లభించింది. ఈ సందర్భంగా క్రైస్తవ సమాజ మతపెద్దలను కూడా కలుసుకున్నాను. ఆ క్షణాలకు సంబంధించిన దృశ్యాలను మీతో పంచుకుంటున్నాను. అలాగే ఈస్టర్ సందర్భంగా ఢిల్లీలోని సేక్రేడ్ హార్ట్ కెథడ్రల్ నుంచి మరికొన్ని చిత్రాలు చూడండి. ఈ ప్రత్యేక దినాన సమాజంలో మరింత సంతోషం-సామరస్యం వెల్లివిరియాలని ఆకాంక్షిస్తున్నాను” అని ప్రధాని పేర్కొన్నారు.